S-97/2020

Dómur:

Mál þetta, sem var tekið til dóms 9. mars 2020, höfðaði lögreglustjórinn á höfuðborgarsvæðinu með ákæru 26. febrúar 2019 á hendur C-x-x M-x-x, kt. [...], [...], Reykjavík:

,,fyrir umferðarlagabrot, með því að hafa að kvöldi föstudagsins 29. desember 2017 ekið bifreiðinni [...] undir áhrifum áfengis (vínandamagn í blóði 0,82‰) og sviptur ökurétti við Hjallahraun í Hafnarfirði [...], þar sem lögregla stöðvaði aksturinn.

Telst þetta varða við 1., sbr. 2. mgr., 45. gr. og 1. mgr. 48. gr., allt sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.“

Svo sem fyrr segir höfðaði lögreglustjórinn höfuðborgarsvæðinu mál þetta á hendur ákærða með ákæru 26. febrúar 2019. Eftir ítrekaðar tilraunir til að birta fyrirkall í málinu var málið endursent 25. september 2019. Með bréfi lögreglustjórans á höfuðborgarsvæðinu 14. janúar 2020 var upplýst um nýtt lögheimili ákærða. Við svo búið gaf dómurinn út fyrirkall á ný á hendur ákærða. Ákærði sótti ekki þing við þingfestingu málsins 9. mars 2020 og boðaði ekki forföll en í fyrirkalli sem var ásamt ákæru löglega birt 2. mars 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni í samræmi við ákvæði þágildandi umferðarlaga nr. 50/1987.

Brot ákærða teljast nú varða við 1. sbr. 2. mgr. 49. gr., 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Ákærði er fæddur í [...] og hefur sætt refsingu fjórum sinnum samkvæmt framlögðu sakavottorði. Ákærði gekkst undir sektargerð lögreglustjóra 5. júní 2014 þess efnis að ákærði samþykkti greiðslu 140.000 króna sektar og að sæta eins árs ökuréttarsviptingu vegna ölvunaraksturs. Ákærði gekkst undir sektargerð lögreglustjóra 16. febrúar 2016 og samþykkti greiðslu sektar að fjárhæð 240.000 krónur og að sæta fjögurra ára ökuréttarsviptingu vegna ölvunaraksturs. Með sektargerð lögreglustjóra 19. mars 2017 samþykkti ákærði greiðslu 60.000 króna sektar vegna aksturs sviptur ökurétti. Með dómi 4. október 2017 var ákærði sakfelldur fyrir að hafa þrívegis ekið bifreið sviptur ökurétti, þar af í tvö skipti jafnframt undir áhrifum áfengis, og dæmdur í 45 daga fangelsi og var sviptur ökurétti ævilangt. Hluti þeirra brota sem ákærði var sakfelldur fyrir í málinu voru framin fyrir afgreiðslu áðurnefndrar sektargerðar frá 19. mars 2017 og var honum því gerður hegningarauki í málinu hvað þau brot varðaði samkvæmt 78. gr. almennra hegningarlaga.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, verður refsing ákærða ákveðin 75 daga fangelsi.

Ævilöng ökuréttarsvipting ákærða er áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 24.255 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, C-x-x M-x-x, sæti fangelsi í 75 daga.

Ákærði er sviptur ökurétti ævilangt.

Ákærði greiði 24.255 krónur í sakarkostnað.

M-kvk-nf H-kvk-nf H-kvk-nf

Brot ákærða teljast nú varða við 1. sbr. 2. mgr. 49. gr., 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Ákærði er fæddur í [...] og hefur sætt refsingu fjórum sinnum samkvæmt framlögðu sakavottorði. Ákærði gekkst undir sektargerð lögreglustjóra 5. júní 2014 þess efnis að ákærði samþykkti greiðslu 140.000 króna sektar og að sæta eins árs ökuréttarsviptingu vegna ölvunaraksturs. Ákærði gekkst undir sektargerð lögreglustjóra 16. febrúar 2016 og samþykkti greiðslu sektar að fjárhæð 240.000 krónur og að sæta fjögurra ára ökuréttarsviptingu vegna ölvunaraksturs. Með sektargerð lögreglustjóra 19. mars 2017 samþykkti ákærði greiðslu 60.000 króna sektar vegna aksturs sviptur ökurétti. Með dómi 4. október 2017 var ákærði sakfelldur fyrir að hafa þrívegis ekið bifreið sviptur ökurétti, þar af í tvö skipti jafnframt undir áhrifum áfengis, og dæmdur í 45 daga fangelsi og var sviptur ökurétti ævilangt. Hluti þeirra brota sem ákærði var sakfelldur fyrir í málinu voru framin fyrir afgreiðslu áðurnefndrar sektargerðar frá 19. mars 2017 og var honum því gerður hegningarauki í málinu hvað þau brot varðaði samkvæmt 78. gr. almennra hegningarlaga.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, verður refsing ákærða ákveðin 75 daga fangelsi.

Ævilöng ökuréttarsvipting ákærða er áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 24.255 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, C-x-x M-x-x, sæti fangelsi í 75 daga.

Ákærði er sviptur ökurétti ævilangt.

Ákærði greiði 24.255 krónur í sakarkostnað.

M-kvk-nf H-kvk-nf H-kvk-nf